Бурулма-калакчалуу турбина (бара)
Бурулма-калакчалуу турбина (бара), Каплан барасы (турбинасы) – канат сымал калакчасы жумушчу дөңгөлөктүн втулкасына (бойшакегине) бекитилген жана атайын кыймылга келтиргичтин жардамы менен өз огунда автоматтык бурулуучу реактивдүү суу турбинасы (барасы). Анын кубаттуулугу 200 МВтка жетет. Жумушчу дөңгөлөгүнүн эң чоң диаметри 10 мге жакын. Ал бир мезгилде багыттоочу аппараттын калакчасын жана жумушчу дөңгөлөгүн буруучу кубаттуулук менен жөнгө салынуучу кош жөндөгүчкө ээ. Суунун кысымы 15–60 мге чейин колдонулат. Аны 1920-ж. австралиялык инженер В. Каплан ойлоп тапкан. 
Техника

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4